આપણા અર્થતંત્ર પર જબરદસ્ત પ્રહાર સમાન વધુ એક કૌભાંડ બહાર આવ્યું છે. આ અગાઉ હર્ષદ મહેતા, કેતન પારેખ, સત્યમ્, જેવા કેટલાય ગોટાળાઓનો ભોગ દેશ બની ચૂક્યો છે અને દર વખતે જે તે સમયની સરકારો તેમાંથી નવો બોધપાઠ લે છે અને ફરી એ પ્રકારનું કૌભાંડ ન થાય તે માટેની વ્યવસ્થાઓ વિચારે છે. ભારત જેવા વિકાસશીલ દેશને આવા કમરતોડ પ્રહારોમાંથી મુક્ત કેમ બનાવવો તેની સંજીવની હજુ સરકારોને જડતી જ નથી.